Ouers skik met departement ná seun se verdrinking | Maroela Media
Ouers skik met departement ná seun se verdrinking
Die ouers van die 13-jarige Enock Mpianzi het buite die hof geskik met die Gautengse departement van onderwys nadat hul seun verlede jaar tydens 'n skoolkamp verdrink het.
"Terwyl ons bewus is van die feit dat 'n jong lewe verlore gegaan het, is ons is hoopvol dat die skikking 'n bietjie troos en afsluiting sal bied vir die Mpianzi-familie, wat ongetwyfeld 'n uitdagende tyd beleef het sedert die heengaan van Enoch," het Panyaza Lesufi, Gautengse LUR vir onderwys, gesê.
Daar is geen besonderhede rakende die skikking bekend gemaak nie. Die Mpianzi-gesin het die departement aanvanklik vir R10 miljoen gedagvaar, maar het later die bedrag na R20 miljoen verhoog.
Enock se liggaam is op 17 Januarie verlede jaar in die Krokodilrivier gevind nadat hy twee dae vantevore in 'n spanbou-aktiwiteit tydens 'n skoolkamp in Noordwes in die rivier vermis geraak het.
Die leerders moes tydens die aktiwiteit vlotte bou en daarmee oor die rivier vaar. Onderwysers het egter eers die volgende dag besef Enock word vermis. Sy liggaam is sowat 3 km stroomaf gevind van waar die vlotbou-aktiwiteit plaasgevind het en Enock die laaste keer lewend gesien is.
Die voorval het daartoe gelei dat Malcolm Williams, hoof van Parktown Boys' High waar Enock 'n gr. 8-leerder was, eers geskors en later afgedank is.
Daar is bevind dat indien die skoolhoof, onderwysers en kampbestuur die situasie anders hanteer het, dié tragedie voorkom kon word.
Die skool het glo ook nie die nodige toestemming van die Gautengse departement van onderwys verkry om leerders op die kamp te neem nie. Daar was 'n probleem met die skool se aansoek.
Enock Mpianzi Gauteng departement van onderwys In die nuus Parktown Boys' High School
Munisipaliteit moet ook opdok ná seksuele aanranding
Suid-Kaap-storm: Dodetal styg; nog reën voorspel
Ja, en nou is dit ons as belastingbetalers se skuld. As jou kind nie waterveilig is nie, sê so. Ons kinders is op die oomblik in Nederland. Die kleindogter is in gr 1. Die skole verplig die kinders om te gaan vir swemlesse en die staat betaal. Hulle moet 'n skere graad behaal. So nie word hulle nie toegelaat om op uitstappies te gaan nie. Die dogtertjie het verlede jaar elke oomblik gehast maar van hierdie jaar af gaan dit al beter en sy is amper op standaard. Dalk moet so iets hier ook gedoen word.
Geld gaan nie jou kind terugbring nie!! Omw, worry hul dan net oor geld?
N klompie miljoen Rand maak sommer alles weer reg.
Nou maak hulle geld tensy dit nie persoonlik asngewend word nie….wishfull thinking
Ek is jammer maar GEEN bedrag kan julle kind terugbring nie maar hoop regtig dat die geld julle gaan "vertroos" want ek sal nooit 'n bedrag op my kind se lewe kan sit nie. Maar sien al hoe meer dat ouers geld aangebied word (paar jaar terug het kleuter in skag naby Boksburg geval – betoog en gebrand – geld aangebied – en nie eers verder betoog dat die liggaampie uitgehaal word nie) en die "hartseer" verdwyn soos mis voor die son. Siek wereld waarin ons leef.